Japanin jalkapallomaajoukkue ja sen kannattajat jättivät ikimuistoisen jäljen MM-kisoissa.

Jo alkulohkovaiheessa Japanin fanit ihastuttivat, koska he auttoivat stadionin työntekijöitä siivoamaan peliareenan täysin puhtaaksi. Vaikka neljännesvälierä Belgiaa vastaan kääntyi todella dramaattisten vaiheiden jälkeen viimeisessä hyökkäyksessä Belgian voitoksi, niin Japanin fanit silti siivosivat Rostovin areenaa vielä pitkään pelin jälkeen.

Stadionilta otetuissa kuvissa näkyy, kuinka japanilaiset kannattajat selvästä järkytyksestä huolimatta pyytettömästi siivoavat katsomossa.

AOP

AOP

AOP

Myös maajoukkue ihastutti toiminnallaan. Kansainvälisen jalkapalloliiton yleiskoordinaattorina ottelussa toiminut Priscilla Jansens julkaisi Twitter-tilillään kuvan Japanin joukkueen pukuhuoneesta.

Kuvassa näkyy, että pukuhuoneessa ei ole jäljen jälkeäkään mistään toiminnasta. Pukuhuone on täysin puhdas.

追記: このツイ投稿したFIFA関係者？

の Priscilla Janssens 氏、

何故か この元ツイを全消去したんで

代わりに関係記事と写真を

ツイしときますー。



(それにしても 突然どしたんだろ

何か 嫌がらせとか

クレームとか あったのか？

素敵なコメントも 勿論、全消去💧https://t.co/esLarJMHGM pic.twitter.com/Il2EWZPZWW — SASSY CAT #DOJ✨🇯🇵 (@SUZUDON) 3. heinäkuuta 2018

– Tämä oli Japanin pukuhuone sen jälkeen, kun Belgia voitti heidät 94. minuutilla. Joukkue kiitti faneja stadionilla, siivosi kaiken (vaihtopenkin ja pukuhuoneen) ja puhui medialle. He jättivät jopa kiitoslapun venäjäksi. Upea esimerkki kaikille joukkueille. Oli etuoikeus työskennellä heidän kanssaan, Janssens kirjoitti (siirryt toiseen palveluun).

Kuva lähti nopeasti leviämään sosiaalisessa mediassa, mutta aamulla Janssensin twiitti oli jo poistettu. Syy poistolle ei ole tiedossa.

Japanin fanien siivousinto nousi Venäjällä ensimmäistä kertaa suuresti julkisuuteen jo ensimmäisen Kolumbia-pelin jälkeen.

Tuolloin BBC:n haastattelussa (siirryt toiseen palveluun) Osakan yliopiston sosiologian professori Scott North kuvaili, että siivousinto pohjaa japanilaisesta kulttuurista. Japanilaiset kasvavat puhtaaseen elintapaan jo pienestä pitäen.

– Jalkapallopelien jälkeinen siivous on jatkumoa koulussa opetetuille käytöstavoille. Lapset siivoavat kouluissa luokkahuoneita ja käytäviä, North sanoo.

Kotimaassaan Japanin joukkue keräsi suurta kiitosta. Johtoaseman menettämisestä ja karusta tappiosta huolimatta joukkue pelasi paikan japanilaisten sydämiin.

– Hävisimme, mutta he jättivät kentälle kaikkensa. Japani näytti ihmisille, että voi pärjätä maailman kovimpia vastaan. Japani oli lähellä kukistaa jättiläisen, maajoukkueen 23-vuotias kannattaja Sawa Okada sanoi.

Pääministeri Shinzo Abe kirjoitti Twitterissä olleensa syvästi liikuttunut, kun hän katsoi Japanin taistelevan loppuun asti. Japani johti Belgiaa 2-0, mutta menetti johdon ja hävisi lopulta Belgian lisäajalla tekemän maalin myötä.

– Olimme jännityksissämme, kun Japani siirtyi johtoon. Mutta Belgia oli kova, liikemies Shimon Otomo myönsi.

AOP

Japanissa maajoukkueen suorituksia katsottiin yhteisissä kisakatsomoissa ja jopa temppelissä.

– Ottelu oli dramaattinen ja tulos valitettava, pappi Taiko Ishida avasi tunnelmaa.

Belgian Nacer Chadlin voittomaali syntyi vastaiskusta Japanin omasta kulmapotkusta. Japani oli nostanut kulmapotkua ajatellen monta pelaajaa ylös. Päävalmentaja Akira Nishino ottikin vastuun tappiosta itselleen.

– Pelin saattoi ratkaista todella pienet erot. Mutta mielestäni meidän välillämme ei ollut mitään erottavaa. Pelaajat olivat läpi turnauksen erittäin hyviä ja parempia kuin ennen. Jopa Belgian kaltaista maata vastaan he olivat erittäin luottavaisia, Nishino totesi AFP:n mukaan.

– Lopussa kyseenalaistin itseäni, että oliko minulla peli hallussa. Johdimme 2–0 ja silti hävisimme. Se ei ollut pelaajien moka. Ehkä minä menetin pelin hallinnan. Kun Belgia teki kolmannen maalin, niin syytin itseäni ja kyseenalaistin taktiikkani.

Lue lisää:

Jari Litmanen ylistää Japania shokkitappiosta huolimatta – "Ehkä vähän jopa tiedän, miltä tuo tuntuu"

Belgian luonnetta testattiin – "Japani pelasi täydellisen pelin"

Valmentajan täydelliset peliliikkeet johtivat huikeaan nousuun – näistä syistä Belgia pilasi Japanin yllätyksen

Uskomaton MM-näytös: Belgia nousi kahden maalin takaa voittoon Japanista

Nähdäänkö Venäjällä kaikkien aikojen siisteimmät MM-jalkapallopelit? Roskia keräävät kannattajat herättävät suurta kunnioitusta – "Koulussa opetetettujen käytöstapojen jatkumo"